Nafarroako Parlamentuko Mahaiak, 2020ko maiatzaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Uxue Barkos Berruezo andreak aurkeztutako galdera, udalek aurten egin nahi zituzten proiektuak egiteko administrazio-prozesuei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko maiatzaren 11n

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioaren eledun Uxue Barkos Berruezo andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Lurralde Kohesiorako kontseilariak maiatzaren 14ko Osoko bilkuran ahoz erantzun dezan:

Covid-19aren krisiak Nafarroako udal gehienak behartu ditu osoko bilkurak atzeratzera; ondorioz, nekez bete ahal izanen dituzte aurten egin nahi zituzten proiektuak burutzeko administrazio-prozesuetako asko.

Zure departamentuak zer aurreikusi du egoera horri aurre egiteko eta aurrekontuetan nahiz beste deialdi batzuetan aurreikusitako dirulaguntzak eta inbertsioak gal ez ditzaten?

Iruñean, 2020ko maiatzaren 7an

Foru parlamentaria: Uxue Barkos Berruezo